LOT 5 BERKLEY Drive , St. Catharines, Ontario L2M3Y3 - Listings - Andrew Perrie, Revel Realty Inc., Brokerage
Listing # 30630825 Hoe skryf 'n mens 'n boek, hoe skryf en skep jy - Skryfgeheime
Leer skryf by die Skryfgeheime-skryfskool
Ons skrywers word deur gerekende uitgewers en tydskrifte gepubliseer
Beste, billikste, trots Afrikaans
Hoekom skryf ek?
Hoekom skryf mense boeke? Hoe skep en skryf jy 'n boek uit al daardie idees en belewenisse wat in jou kop maal? Wat wil jy bereik, en wie kan jou die nodige bystand gee, asook opbouende eerlike terugvoer, sodat jou manuskrip groei, en nie halfpad verwelk nie?
In wese draai alles om passie. Die drang om te skryf en kreatief met woorde en idees om te gaan móét
daar wees. Plus die vaardighede. Want 'n boek verg baie: dit moet samehang toon, maar ook verrassend wees; dit moet oortuig, maar ook ontgogel; uniek, vars en anders wees, maar sonder bisarhede of melodrama.
Baie mense soos jy het al by ons
aangeklop om 'n storie te leer skryf wat vermaak en onderrig, verruk, meesleur en selfs skok - en boonop publiseerbaar is. Volg hul voorbeeld,
kies 'n kursus, en ontwikkel en skryf 'n manuskrip wat jy met trots aan 'n uitgewer kan voorlê.
* Talle gepubliseerde skrywers by nasionale
hoofstroomuitgewers en gerekende tydskrifte.
* 'n Verskeidenheid
getoetste kreatiewe skryfkursusse om uit te kies, afhangend van jou behoeftes. Elkeen voer jou van 'n geskikte idee tot publikasie.
* Kursusmateriaal wat in keurige Afrikaans geskryf is met talle beproefde hulpmiddels voer jou
van storievonk tot voltooide manuskrip.
* Een tot een leiding deur 'n ervare, asook
bekroonde skrywer of joernalis, tesame met kundige terugvoer binne sewe dae kry jou storie op die rak.
* Billike betaalplanne
en ons geld-terug-waarborg, wat op ons vertroue in ons kursusse dui, maak dit vir jou maklik om vir 'n kursus in te skryf.
Terugvoer op skryfwerk:
Die terugvoer op jou skryfstukke is logies, gedetailleerd, en maklik verstaanbaar.
Terugvoer word binne sewe dae deur 'n bekroonde skrywer of joernalis afgehandel en aan jou gestuur sodat jy nie belangstelling of tempo verloor nie.
Jou kursusleier doen
alle terugvoer direk op
jou skryfstukke met kommentaarblokkies en spoorveranderings,
aangevul deur deeglik
gemotiveerde redes vir elke voorstel.
Hierdie spoedige, deeglike terugvoer dra direk by tot die groot getal Skryfgeheime-suksesse: al daardie
nuwe Skryfgeheime-joernaliste en -skrywers
wat elke jaar deur gerekende nasionale
tydskrifte, koerante en uitgewers gepubliseer word.
Klink dit alles tog 'n tikkie intimiderend?
Ontspan, jy is in die hande van mense wat ervare, kundig en simpatiek is. Mense wat ook op hulle dag beginners was en goed weet hoe jy voel. Ons visie is immers om jou op te bou sodat jy suksesvol kan wees.
* Die begeerte om jou eie artikel of foto-artikel, tydskrifstorie, skets, kortverhaal, of vollengte boek op die winkelrakke te sien, uitgegee deur 'n bekende uitgewer of tydskrif.
* Toegang tot 'n rekenaar, e-pos en die internet.
* Oorgenoeg tyd om jou kursus teen jou eie pas te voltooi.
* Kundige, simpatieke terugvoer op jou skryfstukke binne sewe dae.
Klik vir volledige inligting oor die ...
* Praktiese Kreatiewe Skryfkursus:
Jy oefen skryftegniek in terwyl jy 'n storie ontwikkel en skryf. Ideaal vir beginnerskrywers en skoliere. (4 modules)
* Algemene Kreatiewe Skryfkursus:
'n Tweestroomkursus waartydens jy leer hoe om kortverhale, tydskrifstories, sketse, novelles of 'n vollengte roman (dik boek) te ontwikkel en te skryf. (8 modules)
* Kursus in Tydskrifjoernalistiek:
Jy leer hoe om 'n publiseerbare tydskrif- of foto-artikel na te vors en te skryf onder leiding van 'n ervare vryskutjoernalis. Met hierdie kursus kan jy jou kursusgeld maklik terugverdien. (8 modules)
* Kinder- en jeugboek-kursus:
'n Publikasiegerigte kursus waartydens jy leer hoe om opwindende storieboeke vir kinders en jong tieners van 8 - 14 jaar te ontwikkel en te skryf. (10 modules)
'n Unieke, interaktiewe kursus vir die skryf van publiseerbare boeke vir pikkies van 2 - 5. Jy leer hoe om 'n gepaste idee te vind en uit te bou tot 'n prettige teks met rym en ritme. (7 modules)
* Manuskrip-beoordeling & redigering:
Jy ontvang redigering van of 'n verslag oor jou manuskrip of skryfstuk met talle wenke hoe om jou skryfwerk te verbeter en 'n bespreking van die publikasiemoontlikhede.
* Taal- en skryfstyl-opknapper:
'n Selfdoenkursus vir verbeterde taalkennis, skryftegniek en skryfstyl (70 blaaie, 35 selfdoentake met uitgewerkte memoranda).
* WriteSmarter Business & Creative Writing Courses:
Business Writing: Various courses dealing with minute writing, report writing, formal letter writing, emails and office skills.
Creative Writing: Develop and write a full length novel or a short story (8 modules).
Vra die betaalplanne aan
Meer oor ons kursusse
Skryf in vir een van ons puik kursusse
Lees vir ontspanning ontaard nou in 'n kritiese ontrafeling van teks, karakters en skryfstyl. Ek geniet dit terdeë.
Ek het nog nooit 'n skrywer ontmoet wat my so effektief help nie.
Alles wat jy uitgelig het, was presies dit waarmee ek gesukkel het. Dit het heeltyd vir my gevoel daar kort iets,
'n 'twist' , ek het ook gevoel my storie benodig ’n opwindende verandering, dit was net te 'veilig'. Ek is baie opgewonde en sien uit daarna om verder daaraan te werk. Yolandi Odendaal
Dankie vir die kommentaar. Dis insiggewend, interessant, leersaam én dit motiveer my. Jolien Fourie
Ek het verskriklik baie geleer oor myself, ander mense én die skryfambag. Jou verbeeldingryke prikkelvrae en praktiese tegnieke is die perfekte kombinasie. Riëtte Botma